 Nyosso kwa ambaye sasa anatumikia adhabu ya miaka miwili pamoja na faini ya Sh milioni 2 kwa kosa la kumdhalilisha Bocco kwa kumshika makalio wakati timu Tanzania Bara. Adhabu hiyo ilitolewa na kamati ya saa 72 ya uendeshaji wa Ligi Kuu na ligi daraja la kwanza inayokutana kila siku kujadili ripoti mbalimbali za michezo iliyochezwa.Akizungumza na gazeti hili jana, Ofisa Habari wa Azam FC, Jaffar Idd alisema kuwa klabu hiyo imeshawasiliana na mwanasheria wake kujua ni hatua gani zaidi, ambazo kama klabu inaweza kuchukua. Alisema Bocco wakati anadhalilishwa alikuwa amevalia jezi ya Azam FC na hiyo picha imesambaa sehemu mbalimbali pia.Aliongeza kuwa ni kosa kubwa kwa mchezaji wa Ligi Kuu kumdhalilisha mwenzake hasa kwa kumfanyia tukio kama hilo, ambalo ni udhalilishaji kwa timu na mchezaji mwenyewe. Alisema kama mchezaji wao ameathirika kisaikolojia kwa kuwa ni tendo ambalo sio la kiiungwana na kusisitiza kuwa kama klabu ni lazima imtetee mchezaji wake.